{
  "1": "Oh ay phayh tameen tyauq kaluh qwuyen tol xak, vii be e qwuyen leq laa leh truh xing Kơy Plêêk. Kaluh qwuyen e juneq jo Kơy Plêêk dơơp avlôh.",
  "2": "Vii anưq, akơyq tachơơl hlê qwuyen nưq 'ngưq laa tachơơl hlê apok xarooy ku Kơy Plêêk; ji manih leq dơơp đanưq hnoq nhoonq xok kadih varơuq hmoot dook ka ni.\n\n\\ts\\*",
  "3": "Vii hnhư adrơk qwuyen leh aalq laa yôq varaal ku varơuq kaxaay tamaq, bơh ku varơuq xơơk. Oh ay trôôch leh huq yôq khơl adrơk qwuyen be? Dayh dơơp varơuq kaxaay. yôôych oh ay hnoq jah kheen.",
  "4": "Vii oot laa xapok ku Kơy Plêêk hơu varơuq e ich ku oh ay. Bơh atoh oh ay dơơp varơuq xơơk, yôôych dayh yôq, vii oot leh adrơk xiah leh e kơq. Oot laa xapok ku Kơy Plêêk, laa manih dưk dơơp varơuq hmoot dook tol adro dơơp xơơk.",
  "5": "Đanưq oh ay phayh tameen tyauq, leh heq vii yôq biq hmoot dook, bơh kung vii kơq xuum klaak.\n\n\\ts\\*",
  "6": "Kung vii nưq đơu oh ay phayh noop xơơu. vii hnhư adrơk qwuyen laa xapok ku Kơy Plêêk, hloay chiuq dưk dơơp kaluh varơuq neq.",
  "7": "Dayh blaa ka khơl manih varơuq xak đong elôôk. noop xơơu ka khơl xak phayh noop; đonq phiq ka khơl xak phayh đonq; yôq ka khơl xak phayh yôq; 'yo kôt khơl xak phayh 'yo yôq.\n\n\\ts\\*\n\\p",
  "8": "Te elôôk akơyq varơuq kajoq, leh jauq xuum xung xiaq đôôiq dii mamuuyq. Vii akơyq xiaq khơl drơơy 'ngưq heq dơơp jêêk gơnuun.",
  "9": "Dik, kaluh đêêu răăn, đaji: \"Koot te dơơp kadrôp xa vik bơơyq, koot te păk kaxêêt manih, koot te atôôk, koot te thaam laam,\"ji atoh măn e varơuq leq kadrơơy, kung jah angoop hlê đom apok patăk neq:\"Koot dayh xiaq khơl drơơy đaji xak koot.\"",
  "10": "Xuum xung xiaq leh dơơp haaiq khơl drơơy. Nưq, xung xiaq laa dơơp yuuôl gơnuun.\n\n\\ts\\*\n\\p",
  "11": "Dayh dơơp đanưq vii haay xet hngơy kawah; heq truh tuôôy haay xing vik xalaak kah. Bơyh juneq varơuq wơt xok haay heq jeq iaq tađo dii tuôôy haay đơơu tuuôq.",
  "12": "Klôôy heq tuul mưưng, hngơy jeq truh. Nưq, haay dayh ka'lăk kaluh varơuq kamưưng jaluk, ji hlưưp xok auu jap tađnaah tađnaak.\n\\ts\\*",
  "13": "Haay dayh tawak hooy dong taxưnq, đaji tuul ka hngơy, leh xa hôôch, vuul weel; leh riilh adrôp bơơyq, buôôn thah, kung te tagwoa, taglieh yarơơ.",
  "14": "Bơh dayh hlưưp xok Lôôk Wơt Dêh Jê-xu; tee dơơp tyauq xak xơmơơk xôq dong đah kaluh xuum trôôch ku ni.\n\n\\ts\\*"
}
